หุ้นเช้าปิดทะยาน 34.49 จุด
ตลาดหุ้นปิดตลาดภาคเช้าที่ระดับ 798.00 จุด บวก 34.49 จุด นักลงทุนขานรับโรดแมป นายกฯ
4 พ.ค. 2553

ตลาดหุ้นปิดตลาดภาคเช้าที่ระดับ 798.00 จุด บวก 34.49 จุด นักลงทุนขานรับโรดแมป นายกฯ
ตลาดหุ้นวันที่ 4 พ.ค. ทันทีที่เปิดตลาดบวกแรง มีแรงซื้อในหุ้นขนาดใหญ่ และดันดัชนีขึ้นไปแตะระดับสูงสุดของการซื้อขายภาคเช้าที่ระดับ 798.67 จุด พยายามทดสอบระดับ 800 จุด แต่ยังไม่สามารถผ่านได้และมาปิดภาคเช้าที่ระดับ 798.00 จุด เพิ่มขึ้น 34.49 จุด หรือ 4.52% มูลค่าการซื้อขายหนาแน่น 26,241 ล้านบาท 
นายธีรวุฒิ กานต์นิภากุล ผู้ช่วยผู้อำนวยการฝ่ายวิเคราะห์ บล.ซีไอเอ็มบี(ประเทศไทย) กล่าวว่า ตลาดหุ้นวันนี้ปรับตัวขึ้นแรงเป็นเพราะสถานการณ์การเมืองดีขึ้น หลังจากนายกรัฐมนตรีได้เผยแผนปรองดองออกมา  ทำให้นักลงทุนที่จ้องซื้อเริ่มกลับเข้ามาซื้อ และคาดว่าช่วงเช้าของวันนี้ น่าจะเป็นนักลงทุนกลุ่มต่างชาติและสถาบันเป็นผู้ซื้อหลัก 
อย่างไรก็ตาม ตลาดหุ้นยังมีความเสี่ยงรอดูท่าที กลุ่มคนเสื้อแดงจะยอมรับเงื่อนไขที่ทางรัฐบาลเสนอ หรือไม่อย่างไร